CELEX: 62021CN0788
Language: el
Date: 2021-12-17 00:00:00
Title: Υπόθεση C-788/21: Αίτηση προδικαστικής αποφάσεως την οποία υπέβαλε το Retten i Esbjerg (Δανία) στις 17 Δεκεμβρίου 2021 — Skatteministeriet Departementet κατά Global Gravity ApS

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/17
            
         
      Αίτηση προδικαστικής αποφάσεως την οποία υπέβαλε το Retten i Esbjerg (Δανία) στις 17 Δεκεμβρίου 2021 — Skatteministeriet Departementet κατά Global Gravity ApS
      (Υπόθεση C-788/21)
      (2022/C 109/24)
      Γλώσσα διαδικασίας: η δανική
      
         Αιτούν δικαστήριο
      
      Retten i Esbjerg
      
         Διάδικοι στην υπόθεση της κύριας δίκης
      
      
         Προσφεύγον: Skatteministeriet Departementet
      
         Καθής: Global Gravity ApS
      
         Προδικαστικά ερωτήματα
      
      
                  1)
               
               Με βάση ποια κριτήρια πρέπει να εκτιμάται η κατάταξη ενός είδους ως εμπορευματοκιβωτίου κατά την έννοια της διάκρισης 8609 00 9000 της Συνδυασμένης Ονοματολογίας του κοινού δασμολογίου, η οποία περιλαμβάνεται στο παράρτημα Ι του εκτελεστικού κανονισμού (ΕΕ) 1001/2013 (1) της Επιτροπής, της 4ης Οκτωβρίου 2013, περί τροποποιήσεως του παραρτήματος I του κανονισμού (ΕΟΚ) αριθ. 2658/87 (2) του Συμβουλίου για τη δασμολογική και στατιστική ονοματολογία και το κοινό δασμολόγιο, ήτοι ειδικότερα:
                              α)
                           
                           
                              μπορούν τα κριτήρια αυτά να έχουν, το καθένα μεμονωμένα, ως αποτέλεσμα την κατάταξη ενός είδους ως εμπορευματοκιβωτίου;
                           
                        
                              β)
                           
                           
                              πρέπει να διενεργείται σφαιρική εκτίμηση των κριτηρίων για να κριθεί αν ένα είδος πρέπει να καταταγεί ως εμπορευματοκιβώτιο, με αποτέλεσμα η πλήρωση διαφόρων –αλλά όχι όλων των– κριτηρίων να συνεπάγεται την κατάταξη του είδους ως εμπορευματοκιβωτίου;
                              ή
                           
                        
                              γ)
                           
                           
                              πρέπει να πληρούνται όλα τα κριτήρια σωρευτικώς για να μπορεί ένα είδος να καταταγεί ως εμπορευματοκιβώτιο;
                           
                        
            
                  2)
               
               
                  Έχει ο όρος «εμπορευματοκιβώτιο», που προβλέπεται στη διάκριση 8609 00 9000 της Συνδυασμένης Ονοματολογίας του Κοινού Δασμολογίου, η οποία περιλαμβάνεται στο παράρτημα Ι του κανονισμού (ΕΕ) 1001/2013 της Επιτροπής, της 4ης Οκτωβρίου 2013, περί τροποποιήσεως του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, την έννοια ότι καλύπτει ένα είδος το οποίο είναι σύστημα μεταφοράς σωλήνων που αποτελείται από διάφορα στηρίγματα σωλήνων από αλουμίνιο, καθώς και από δύο χαλύβδινες ράβδους στήριξης ανά στήριγμα σωλήνων και δύο κοχλίες Μ20 ανά στήριγμα σωλήνων, που χρησιμοποιούνται για τη στερέωση των στηριγμάτων σωλήνων; Οι σωλήνες τοποθετούνται πάνω στα στηρίγματα σωλήνων. Προστίθεται μια νέα δέσμη από στηρίγματα σωλήνων και στη συνέχεια τοποθετούνται σωλήνες πάνω στα εν λόγω στηρίγματα σωλήνων, και ούτω καθεξής, μέχρι να έχει συσκευασθεί η επιθυμητή ποσότητα σωλήνων. Για την ολοκλήρωση του συστήματος, τοποθετείται πάντοτε μια δέσμη στηριγμάτων σωλήνων. Μόλις ολοκληρωθεί η συσκευασία των σωλήνων με τα στηρίγματα σωλήνων, προσαρτώνται χαλύβδινες αλυσίδες στις ράβδους στήριξης μέσα από καθεμιά από τις τέσσερις γωνίες (μέσω δακτυλίων στις ράβδους στήριξης) και το είδος είναι έτοιμο να φορτωθεί είτε με γερανό είτε με περονοφόρο ανυψωτικό, εφόσον η μεταφορά γίνεται από ξηράς.
               
            
         (1)  Εκτελεστικός κανονισμός (ΕΕ) 1001/2013 της Επιτροπής, της 4ης Οκτωβρίου 2013, περί τροποποιήσεως του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (EΕ 2013, L 290, σ. 1).
      
         (2)  EΕ 1987, L 256, σ. 1.